БИБОЛОВ Канат Сраилович,

М.Мәметова атындағы №33 жалпы білім беретін

мектебінің тарих пәні мұғалімі.

Түркістан облысы, Жетісай ауданы

******

**ӨШПЕС ЕРЛІККЕ МӘҢГІ ТАҒЗЫМ!**

**Мақсаты:** Ауған соғысына қатысқандар жайлы мағлұмат беру; Ауған соғысы, ардагерімен таныстыра отырып, оқушылардың білімін көтеру.

**1 – ЖҮРГІЗУШІ:** - Қайырлы күн құрметті де қымбатты қонақтар, ұстаздар мен оқушылар! ***«Өшпес ерлікке мәңгі тағзым!»***атты Ауған соғысы ардагерімен кездесу кешіне қош келдіңіздер!

**2 – ЖҮРГІЗУШІ:**Президентіміз қамқор болып Отанына еліне,

Ана тілім қайта оралды менің туған жеріме

Салт-дәстүрде сараланып,

Әнұран да жаңғырып,

Қазағымның жүрегінде жасай берер мәңгілік! дей келе

**(ҚАЗАҚСТАН РЕСПУБЛИКАСЫНЫҢ ӘНҰРАНЫ ШЫРҚАЛСЫН)**

**1 – ЖҮРГІЗУШІ:**

 Өмір тоқтамайды, ерлік өлмейді, замандарға жалғаса береді. 15 – ақпан Тәуелсіз Отанымыз Қазақстан үшін атаулы күндердің біріне айналды. Ортамызда жүрген ауғандық жауынгер ағалар, бейбіт өмірдегі жарқын істеріңіз, қоғамдық жұмыстарда белсенділіктеріңіз, түрлі кәсіпті игерудегі ерен еңбектеріңіз Қазақстан жастары үшін нағыз ерліктің шынайы үлгісі болып қала береді, біз сіздерге қарап бой түзейміз.

 Құрметті ауған соғысына қатысқан ағалар, ұстаздар, оқушылар! Бір кездері аты әлемге әйгілі болған ауған соғысы оттай он жылға созылды. Бүгін біздің ортамызға кешегі Ауған соғысына қатысқан Кеңес армиясының сарбазы, жауынгер ағамыз ортамызда отыр. Себебі, олар Отан тапсырмасымен Ауған соғысының бел ортасында болды, ерлік көрсетті. Олар өз көздерімен соғысты, өмір мен өлім үшін арпалысқан жанкештілікті көрді, берілген тапсырманы орындау жолында өзінің, халқының намысын қорғау жолында жан аямай күресті. Біздің халқымыздың сонау заманда найзаның ұшы, білектің күшімен жер қорғауынан бастап, одан бергі небір соғыс зобалаңдарын бастан өткерді.Олар дұшпанының қолынан қаза тапқан майдандас достарын соңғы сапарға шығарып салып тұрып көздері жасқа, жүректері мұңға толы шақтары көп. Сондада ата баба рухына дақ түсірмей, оқ пен отқа орана жүріп, елге абыроймен оралған қаһарман жерлестерімізбен бүгінгі кеш қонақтарын таныстырып өтейік.

**2 – ЖҮРГІЗУШІ:**

Қан майданда қан аққан бұлақтардан,

Қанды кешіп жүреді алда ерлер.

Міне, бүгін сіздерге жыр ақтарам,

Ассалаумағалейкүм, ардагерлер.

Соқыр билік тұсында сумаң қаққан,

Соғыстар аз болғандай, ғасыр дерті.

Ауғанның көк аспанын тұмандатқан,

Сұрапыл майдан бопты қасіретті. - дей келе бүгінгі кездесу кешіне келіп отырған ардагер ағаларымызбен таныстырып өтейік:

1. **– ЖҮРГІЗУШІ:**

***Жетісай ауданы Қарақай ауыл әкімшілігі Сәтбаев ауылының тұрғыны «Ауған соғысының мүгедектер және ардагерлерінің» қоғамдық бірлестігінің мүшесі Биманов Ақназар ағамыз***

***«Өшпес ерлікке мәңгі тағзым!»*** атты кездесу кешіне қош келдіңіздер.

**2 – ЖҮРГІЗУШІ:**

Сендер көкке сіңіп кеткен нұрсыңдар

Зәу биікте жұлдыз болып тұрсыңдар

Армандарын айырбастап ажалға

Туған жерге қайтпай қалған қыршындар! деп өмірінің өлшеулі бір бөлігін жауһазын жастық шағының үлесін оқ пен от астында өткізіп тағдырдың жазумен елге оралмай қалған ауған соғысында көз жұмған қаһарман жерлестерімізді еске үшін экранға назар салайық. **(БІР МИНУТ ҮНСІЗДІК)**

**1 – ЖҮРГІЗУШІ:**

Өтер жылдар, айлар тағы алыстап

Тағдыр талай тауқыметін табыстар.

Өздеріңді жырлап өтер ұрпағың

Ауғанның асуында азап шеккен арыстар, - дей келе, алғашқы құттықтау сөз кезегі мектеп директоры: ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***беріледі.

**2 – ЖҮРГІЗУШІ:** Осы ардагер араларымыздың құрметіне

**ӘН «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» орындайтын 10 сынып оқушысы**

**1 – ЖҮРГІЗУШІ:**

Жастық шақта жалын жұтып, қан кешкен,
Жарқын дүние жанарынан сан көшкен.
Ардагерлер - естелігі ерліктің,
Ұрпақтары - бұтақтары,
Ұмытылмас мәңгі естен.............дей келе келесі «Мені құтқарған қазақ тілім» сахналанған көрініс қабыл алыңыздар.

**КӨРІНІС**

**2 – ЖҮРГІЗУШІ: *Соғыс ардагерлерімен сұхбат.***

Армысыздар ауғандық жауынгерлер,

Жырым бар жараланған жаныңды емдер,

Өлгендердің жәннатта болсын жаны,

Тірілерің мың жаса, дәуірлеңдер,

 а) Біз үшін Ауған соғысына қатысқан жерлестеріміздің орны ерекше. Ендігі, сөз кезегін сол жауынгер ағамызға берейік. Бұл кісі сіздерге Ауған елінде болған соғыс зардаптары, ерліктері туралы өз білген көргендерін айтып берсін.

Құрметті оқушылар бүгінгі кешіміздің құрметті қонақтары, өмірі ерлік пен аңызға толы ағаларымызға сұрақтар қоюларыңызға болады.

**Оқушылардың сұрақтары қойылады.**

1. Құрметті (\_\_\_\_\_\_\_\_) ағай, қай жерде дүниеге келіп, балалық шағыңыз қай жерде өтті?
2. Алғашқы ұстазыңыз кім?
3. Әскери борышыңызды қай жерде өткердіңіз?
4. Ауған соғысында есіңізде қалған бір оқиға туралы айтыңызшы?
5. Ауған соғысындағы ерліктеріңіз үшін қандай медальдармен марапатталдыңыз?

6. Ауған жерінде болғанда ауғандықтардың қандай екенін байқадыңыз?

7. Сіз Ауған соғысы туралы фильмдерді көргенде шындыққа жанасатындары бар ма?

8. Сіздермен шақырылған жігіттердің қаншасы елге оралмады?

9. Сіздерге мемлекет тарапынан қандай көмек көрсетіліп отыр?

**2 – ЖҮРГІЗУШІ:**

Елім деген ерлерімді

Еске алу – бізге аманат.

Жерім деген ағаларды

Құрмет тұту – бізге аманат! – дей келе ардагер араларымыздың құрметіне

**ӘН «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» орындайтын 10 сынып оқушысы**

**1 – ЖҮРГІЗУШІ:**

Сен –қазақсың!

Қазақ деген ел бөлек,

Қазақ салған соқпақ бөлек, жол бөлек

Сен қазақсың!

Алғызбайтын барыссың,

Ар –ожданның асқағысың, намысысың

Сен қазақсың!

Ұлы дала тұғыры

Күмбір-күмбір күрескерлік ғұмыры

Тіркескеннің дірілдеткен тізесін

Тұлпарлардың тұяғының дүбірі........дей келе келесі құттықтау сөз кезегі мектебіміздің алғашқы әскери дайындық пәнінің оқытушы – ұйымдастырушысына беріледі.

***Қорытынды сөз.***

Елін сүйген әрбір адамның ерлік жасауы өз борышының өтеуі болып, оның халқы алдында қадір-қасиетін арттырады. Өйткені, ерлік – ел мұраты. Ауғанстаннан Кеңес әскерлерінің шығарылғанына 35 жыл өтті. Кезінде бел буып, батырлық пен қайсарлықтың үлгісін көрсетіп, қаһармандық танытқан, өздерінің Отан алдындағы парызына адал болған жерлестерімізді, мәңгі есте сақтау, қадірлеп құрметтеу – біздің борышымыз. Құрметті Ақназар аға! Бейбіт өмірдің баға жетпес бақытты күндерінде амандықпен жүздесе берейік. Бізге келіп сұхбаттасқаныңызға көп-көп рахмет!